|  |  |  |  |  |  |  |
| --- | --- | --- | --- | --- | --- | --- |
|  | ***STOJIMO REIKALAVIMAI***  **Diplomas**, patvirtinantis įgytą vieną iš šių kvalifikacinių laipsnių  a) ***Biomedicinos mokslai***: medicinos magistras, visuomenės sveikatos, reabilitacijos, ergoterapijos, kineziterapijos, slaugos, medicinos ir sveikatos bakalauras;  b) ***Socialiniai mokslai***: socialinio darbo, psichologijos, socialinės pedagogikos, specialiosios pedagogikos, meno (muzikos) pedagogikos bakalauras;  c) ***Menai***: muzikos, muzikos technologijų ir industrijos bakalauras;  d) ***Humanitariniai mokslai***: menotyros (muzikologijos) bakalauras.  **Papildomi reikalavimai**: turintys muzikos, muzikos technologijų ir industrijos, menotyros (muzikologijos) bakalaurą privalo būti išklausę modulį „Sveikatos priežiūros pagrindai“, likusieji (biomedicinos ir socialiniai mokslai) privalo būti išklausę modulį „Muzikos improvizacijos ir kūrybos pagrindai“. Modulius galima išklausyti LMTA Karjeros ir kompetencijų centro kvalifikacijos tobulinimo programoje **„Muzika ir sveikata“**.  **Daugiau informacijos:**  [**http://kkc.lmta.lt/kompetenciju-ugdymas/aktuali-informacija-3/**](http://kkc.lmta.lt/kompetenciju-ugdymas/aktuali-informacija-3/) |  | ***PROFESINĖS VEIKLOS GALIMYBĖS***  Sėkmingai baigusieji programą galės dirbti muzikos terapeutais psichikos sveikatos centruose, reabilitacijos ir sanatorinio gydymo įstaigose bei kitose asmens sveikatos priežiūros įstaigose, krizių pagalbos centruose, socialinių paslaugų, specialaus ugdymo, penitencinės veiklos įstaigose bei privačiuose sektoriuose.  ***REGISTRACIJA***  **2016 m. priėmimą** į jungtinę Muzikos terapijos programą rotacijos tvarka **vykdo Lietuvos muzikos ir teatro akademija.**  **Daugiaui informacijos:**  [**www.lmta.lt/lt/priemimas-1**](http://www.lmta.lt/lt/priemimas-1) |  | **JUNGTINĖ MAGISTRANTŪROS STUDIJŲ PROGRAMA**  **MUZIKOS TERAPIJA**  **VILNIAUS UNIVERSITETO MEDICINOS FAKULTETO**  **IR**  **LIETUVOS MUZIKOS IR TEATRO AKADEMIJOS MUZIKOS FAKULTETO PROGRAMA**    **SOCIALINIS PARTNERIS –**  **LIETUVOS MUZIKOS TERAPIJOS ASOCIACIJA** |  |

|  |  |  |  |  |  |  |
| --- | --- | --- | --- | --- | --- | --- |
|  | ***Studijų programos TIKSLAS***  Parengtimedicinos ir sveikatos magistrą, profesionaliai taikantį muzikos terapiją asmens sveikatos ir gerovės srityje: gebantį įgyvendinti muzikos terapijos programas įvairioms klientų grupėms sveikatos priežiūros, socialinėse ir specialiojo ugdymo įstaigose, skirtingose sociokultūrinėse aplinkose; gebantį savarankiškai spręsti profesines problemas nuolatinės kaitos kontekste ir atsakyti už savo veiklos rezultatus; gebantį vykdyti mokslinę tiriamąją veiklą - plėtoti naujas idėjas ir dalyvauti tarpdisciplininiuose tyrimuose, tobulinti muzikos terapijos metodus ir kurti naujus. |  | ***Numatomi studijų rezultatai***  Asmuo, baigęs Muzikos terapijos programą, turi pagrindinių muzikinės raiškos, muzikos stilistikos ir žanrų, muzikavimo formų ir būdų bei pažangių technologijų pritaikymo muzikos terapijos praktikoje įgūdžius, gebėjimą bendradarbiauti tarpdisciplininėje komandoje ir bendradarbiauti su klientu konsultuojant bei muzikos terapijos procese, gebėjimą planuoti, organizuoti ir įgyvendinti muzikos terapijos programas / projektus, gebėjimą nustatyti muzikos terapijos poreikį ir vertinti sveikatos būklės pokyčius muzikos terapijos procese, gebėjimą atlikti mokslinius tyrimus muzikos terapijos srityje, laikantis etinių ir teisinių principų. |  | ***Studijų programos turinys: moduliai***  Biopsichosocialinė sveikatos teorija, klinikinis darbas ir etika, Neurologija, Reabilitacija ir komandinis darbas, Klinikinė psichologija, Individualus ir grupinis konsultavimas, Vaikų, paauglių ir suaugusiųjų psichiatrija, Muzikos terapijos istorija, teorija ir profesinė veikla, Klinikinė muzikos improvizacija, kompozicija ir aranžuotė, Muzikos terapijos technologijos ir praktikumas, Muzikos terapijos proceso vertinimas ir praktikumas, Mokslinių tyrimų metodologija, Muzikos terapijos stebimoji praktika, Muzikos terapijos tiriamoji praktika. Pasirenkamasis dalykas: trečiame semestre studentas renkasi alternatyvų studijų modulį, skirtą papildyti studijuojamų privalomų dalykų spektrą pagal individualius, su konkrečia muzikos terapijos veiklos sritimi ar interesais susijusius, poreikius. |  |